als_Latn dik_Latn sag_Latn
I riu që filmoi disa ditë më parë ngjarjen ku Tomi Misha dhunohej në qendër të Korçës nga dy efektivë pasi gërvishi mjetin e zëvendës.drejtorit të policisë Arben Hyseni,deklaron se ndihet i kërcënuar për jetën pasi efektivët e kanë identifikuar se kush është.
“ Po. Zëvendës.drejtori më ka parë shumë mirë dhe me sa kam kuptuar, ai ka kuptuar që unë po e filmoja. Unë drejtpërdrejt deri sot nuk kam pasur kërcënim, por babait tim i ka vajtur nga policët, ku njëri prej tyre është përjashtuar sot nga policia. I ka thënë pa dijeni se ai ishte babai im, i kanë thënë që ata që e bënë se kanë bërë mirë dhe se do kenë probleme”.
I riu thotë se nuk ka kërkuar mbrojtje në polici pasi nuk ka besim te organet e drejtësisë.
“Tani për tani nuk besoj se do të bëjnë gjë, se nuk është aq e lehtë. Por në një të ardhme kam frikë me pak fjalë. Nuk kam shkuar as në polici, as në Prokurori dhe në asnjë vend. Nuk kam besim tek institucionet e shtetit”.
33-vjeçari, Tomi Misha, u filmua teksa dhunohej nga dy efektivët Robert Memelli dhe Nevzat Blushi, pasi i riu i gërvishti makinën nëndrejtorit të Policisë së Korçës. Pas publikimit të videos, Arben Hyseni dhe dy efektivët u përjashtuan nga detyra.
als_Latn als_Latn als_Latn als_Latn als_Latn